# אנגלברט דולפוס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
אנגלברט דולפוס.

אנגלברט דולפוס (4 באוקטובר 1892 - 25 ביולי 1934). מדינאי אוסטרי נרצח על ידי הנאצים בעת כהונתו כראש ממשלת אוסטריה.

אנגלברט דולפוס נולד בשנת 1892 בעיירה טקסינג באוסטריה. בצעירותו היה בעל נטייה לדת ולמד בסמינר לכמרים בטרם החליט ללמוד משפטים. הוא למד משפטים באוניברסיטת וינה ולאחר מכן כלכלה באוניברסיטת ברלין. במהלך מלחמת העולם הראשונה נפסל בתחילה לגיוס בשל קומתו הנמוכה, אך לאחר מכן גוייס, ושירת שירות פעיל בחזית האלפינית, ואף שהה במחנה שבויים תקופה קצרה בשנת 1918.

לאחר קריירה פוליטית וממשלתית, נהיה למנהיג המפלגה הנוצרית - סוציאליסטית באוסטריה. נתמנה כשר החקלאות בשנת 1931 וכראש הממשלה ("קנצלר") בשנת 1932.

כראש ממשלה יזם תוכנית לרפורמות, וניסה לחבור לאיטליה של מוסוליני כבת ברית, על מנת לחזק את ההתנגדות לאיחוד עם גרמניה.

דולפוס נטל לעצמו סמכויות דיקטטוריות. במאי 1933 פיזר את הפרלמנט האוסטרי ומשל באמצעות צוים שהוציא. באותו החודש הוציא אל מחוץ לחוק את המפלגה הסוציאל דמוקרטית האוסטרית, וביוני 1933 הוציא את המפלגה הנאצית באוסטריה אל מחוץ לחוק. בספטמבר הקים מפלגה חדשה בשם "חזית המולדת", אשר התמזגה עם הארגון הצבאי "משמר המולדת" (Heimwehr), אשר נוסד לאחר מלחמת העולם הראשונה על מנת להגן על אוסטריה ממרידה קומוניסטית, וזאת בדומה לארגונים דומים בגרמניה כגון הפרייקורפס או האס אה. ב-1934 עורר שלטונו המוחלט את המפלגה הסוציאל - דמוקרטית באוסטריה למרד שדוכא על ידי דולפוס בכח הנשק. ב 12 בפברואר 1934 ירו הצבא האוסטרי והמיליציה "משמר המולדת" אל מרכזי המרידה בוינה, תוך שהם הורגים ללא הבחנה אלף גברים, נשים וילדים, ופוצעים אלפים נוספים. לאחר המרידה החזיר דולפוס את עונש המוות והקים מחנות לכליאת מתנגדיו. במאי 1934 הכריז דולפוס על חוקה חדשה ברוח חוקתה של איטליה הפשיסטית.

ב-25 ביולי 1934 נרצח דולפוס על ידי הנאצים האוסטריים בעת נסיון להפיכה נאצית; בשעת צהריים פרצו ללשכתו עשרות רבות של נאצים אוסטריים לבושים במדי הצבא האוסטרי וירו בו מטווח קצר. נאצים אחרים השתלטו באותה עת על תחנת השידור ושידרו הודעה כי דולפוס התפטר. דולפוס מת מפצעיו בשעת ערב מוקדמת, אך נסיון ההפיכה הנאצית נכשל. כוחות הממשלה בפיקודו של קורט פון שושניג דיכאו את המרידה, המורדים נעצרו ו-13 מהם הוצאו לאחר מכן למוות בתליה.

הדיקטטורה שניסה דולפוס להקים הייתה ברוח המשטרים הפאשיסטים והנאצים שקמו סביבו, ושללה מן העם האוסטרי את זכויות האדם הבסיסיות. עם זאת מתחריו (ורוצחיו) מן המפלגה הנאצית האוסטרית היו גרועים ממנו בהרבה, וסופם שהכריעו הן אותו והן את ממשיכו קורט פון שושניג. ממפלגה זו יצאו דמויות כארתור זייס-אינקווארט, ארנסט קלטנברונר (שאף נעצר בקשר לרצח דולפוס לתקופה קצרה), ואדולף אייכמן.

רצח פוליטי זה היה בין הארועים שהביאו בסופו של דבר לסיפוח ("אנשלוס") של אוסטריה לגרמניה הנאצית ולקץ עצמאותה.

הקודם: קארל בורש | קאנצלר אוסטריה 1932-1934 | הבא: קורט שושניג

הקנצלרים של אוסטריה

הרפובליקה האוסטרית הראשונה: קרל רנר | מיכאל מאייר | יוהן שובר | ואלטר ברייסקי | יוהן שובר | איגנץ זייפל | רודולף רמק | איגנץ זייפל | ארנסט שטררוביץ' | יוהן שובר | קרל ואוגוין | אוטו אנדר | קרל בורש | אנגלברט דולפוס | קורט שושניג | ארתור זייס-אינקווארט
הרפובליקה האוסטרית השנייה: קרל רנר | לאופולד פיגל | יוליוס ראאב | אלפונס גורבך | יוזף קלאוס | ברונו קרייסקי | פרד זינובאץ | פרנץ ורניצקי | ויקטור קלימה | וולפגנג שיסל

מקור: http://he.wikipedia.org../../../%D7%90/%D7%A0/%D7%92/%D7%90%D7%A0%D7%92%D7%9C%D7%91%D7%A8%D7%98_%D7%93%D7%95%D7%9C%D7%A4%D7%95%D7%A1.html

קטגוריות: מדינאים ופוליטיקאים אוסטרים | קאנצלרי אוסטריה | רציחות פוליטיות

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Български
- Česky
- Dansk
- Deutsch
- Esperanto
- Español
- Suomi
- Français
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Русский
- Simple English
- Svenska